ΟΜΗΡΟΥ ΙΛΙΑΔΑ

Α 431β-612

**Στόχοι**: οι μαθητές:

* να κατανοήσουν το περιεχόμενο της ενότητας
* να κατανοήσουν την προώθηση του μύθου
* να υπολογίσουν τον χρόνο δράσης της *Ιλιάδας*
* να απολαύσουν ειρηνικές εικόνες από τη ναυτική και τη θρησκευτική ζωή, μέσα στην πολεμική ατμόσφαιρα της *Ιλιάδας*
* να αντλήσουν πληροφορίες για τη ναυτική τέχνη στην ομηρική εποχή και για την τέλεση θυσιών στην αρχαιότητα
* να γνωρίσουν τη μορφή του Οδυσσέα ως πολέμαρχου στην τρωική εκστρατεία
* να αντιληφθούν την αλλαγή στον τόπο / επίπεδο δράσης
* να θυμηθούν το τυπικό της ικεσίας
* να κατανοήσουν την έννοια της τιμής για τον ομηρικό ήρωα
* να κατανοήσουν τον λειτουργικό ρόλο της ικεσίας της Θέτιδας και της συγκατάθεσης του Δία
* να αντιληφθούν τις αντιστοιχίες ανάμεσα στο συμπόσιο των θεών και την αγορά των Αχαιών
* να εμπεδώσουν τον ανθρωπομορφισμό των θεών στην αρχαία ελληνική θρησκεία
* να επισημάνουν την ποικιλία των αφηγηματικών τρόπων ως απόδειξη της αφηγηματικής τέχνης του ποιητή.

### Συνοπτική θεώρηση Α 431β- 493 – Αναλυτική επεξεργασία Α 494-612

**1. Ανάγνωση της ενότητας Α 431β - 493.**

**2. Επισήμανση των κύριων σημείων που βοηθούν στην εξέλιξη του μύθου**. (10η μέρα / το καράβι με τη Χρυσηίδα και την εκατόμβη και με επικεφαλής τον Οδυσσέα μπαίνει στο λιμάνι της Χρύσας / εικόνες ναυτικής ζωής και πληροφορίες για την ανάπτυξη της ναυτικής και ναυπηγικής τέχνης στην ομηρική εποχή – από το καράβι πρώτα βγαίνουν οι ναύτες-Αχαιοί, στη συνέχεια η εκατόμβη και τελευταία η Χρυσηίδα – ο Οδυσσέας την οδηγεί στον βωμό της πόλης και την παραδίδει στον πατέρα της – ακολουθεί η θυσία στον Απόλλωνα / τυπικό: α) στήνουν τα ζώα γύρω από τον βωμό, β) πλένουν τα χέρια, γ) παίρνουν κριθάρι στα χέρια τους, δ) ο ιερέας-Χρύσης σηκώνοντας τα χέρια ψηλά απευθύνει δέηση στον θεό-Απόλλωνα / ευθύς λόγος / οι άλλοι παριστάμενοι ίσως επαναλαμβάνουν τα λόγια του ιερέα, ε) σκορπίζουν το κριθάρι πάνω στα σφάγια, ίσως ανάμεσα στα κέρατα, στ) σφάζουν και γδέρνουν τα ζώα, ζ) ξεχωρίζουν και τοποθετούν πρώτα στην πυρά του βωμού τα μπούτια από τα σφάγια, καλυμμένα με τη σπλαχνική μεμβράνη, και από πάνω τα εντόσθια, η) ο ιερέας τα ραντίζει με κρασί, καίγονται, και ο ιερέας και ίσως κάποιοι από τους παριστάμενους τρώνε τα εντόσθια, θ) λιανίζουν τα υπόλοιπα κρέατα από τα σφάγια, τα περνάνε σε σούβλες, τα ψήνουν και ακολουθεί γεύμα για όλους τους παριστάμενους, ι) κάνουν σπονδές με κρασί στους θεούς, ια) ψάλλουν ύμνους στους θεούς / παιάνα εξιλαστήριο προς τον Απόλλωνα – το επόμενο πρωί / 11η μέρα, ξεκινούν το ταξίδι της επιστροφής / πάλι εικόνες από τη ναυτική ζωή / φτάνουν στο στρατόπεδο, τραβούν το καράβι στην αμμουδιά και σκορπίζουν στις σκηνές – ο Αχιλλέας, με άσβηστο τον θυμό του, έχει απομονωθεί στα καράβια των Μυρμιδόνων, δεν παίρνει μέρος ούτε στις συνελεύσεις ούτε στις πολεμικές επιχειρήσεις, αλλά η καρδιά του φλέγεται για πόλεμο)

**3. Ανάγνωση της ενότητας Α 494-612.**

**4. Ποιο είναι το θέμα της ενότητας;** (τίτλος: Η ικεσία της Θέτιδας – Συμπόσιο των θεών)

**5. Ποιος είναι ο τόπος δράσης στην ενότητα;** (495: ο Όλυμπος / θεϊκό επίπεδο δράσης)

**6. Ποιος είναι ο χρόνος δράσης;** (494: 21η μέρα της *Ιλιάδας*)

**7. Χωρίστε την ενότητα σε σκηνές και επεισόδια.** (βλ. Ερώτηση 1 σχολ. εγχ. σ. 44 / α) σκηνή: 494-532: ο Δίας και η Θέτιδα στον Όλυμπο / στην ψηλότερη κορυφή – β) σκηνή: 532-612: ο Δίας και οι υπόλοιποι θεοί στο παλάτι του Δία στον Όλυμπο: 1) επεισόδιο: 532-571: η φιλονικία Δία-Ήρας, 2) επεισόδιο: 572-595: η παρέμβαση του Ήφαιστου, 3) επεισόδιο: 596-612: το συμπόσιο των θεών)

**8. Ποια στάση παίρνει η Θέτιδα μόλις συναντά τον Δία;** (501-503: στάση ικεσίας / αναφορά άλλων τρόπων ικεσίας – ικετευτικός λόγος: 504-517 / δομή: α) 504: προσφώνηση, β) 504-505: υπαινιγμός ευεργεσίας, γ) 505: επίκληση, δ) 506-511: αίτημα: να χαρίσει ο Δίας νίκες στους Τρώες, ώστε να καταλάβουν οι Αχαιοί την αξία του Αχιλλέα και να αποκατασταθεί έτσι η τιμή του)

**9. Από ποια σημεία του λόγου της Θέτιδας φαίνεται η σημασία της αξίας της τιμής για τον ομηρικό ήρωα;** (506-511: *… τίμησέ μου· … τον ατίμασεν … άρπαξεν …το δώρο … Δικαίωσέ τον … να δικαιώσουν … να τον υπερδοξάσουν …*: επαναλήψεις της έννοιας της τιμής με διάφορες λεκτικές μορφές – σύνδεση με άλλες υψηλές έννοιες / αξίες: τιμή-δίκαιο-δόξα – έννοια της τιμής = διάκριση του ήρωα στο πεδίο της μάχης και αναγνώριση της αξίας του από τους άλλους, με λόγια και με πράξεις-δώρα)

**10. Ποια απάντηση δίνει ο Δίας στο αίτημα της Θέτιδας και με ποιο τρόπο;** (525-531: δίνει τη συγκατάθεσή του / εικόνα οπτικοακουστική, γεμάτη μεγαλοπρέπεια και δύναμη)

**11. Ποιο σκοπό εξυπηρετεί η σκηνή της ικεσίας της Θέτιδας και της συγκατάθεσης του Δία;** (λειτουργικός ρόλος: προοικονομεί την εξέλιξη της πλοκής του έπους – η *βουλή* / υπόσχεση του Δία θα είναι η κινητήρια δύναμη της εξέλιξης του έργου)

**12. Πώς παρουσιάζονται οι θεοί στην ενότητα;** (495: κατοικούν στον Όλυμπο – 495, 534-537, 569-571: έχουν ιεραρχία / πατριαρχία – 501-511: ικετεύουν – 516-517: υφίστανται διακρίσεις μεταξύ τους – 519-524, 540-568, 572-573: παντρεύονται, καβγαδίζουν, ζηλεύουν, γεννάνε παιδιά – 525-531: έχουν ανθρώπινη μορφή – 534, 576, 581, 585, 598, 606-607, 610: έχουν κατοικίες, έπιπλα, σκεύη – 573, 607-608: έχουν ασχολίες – 569-571, 600: έχουν αισθήματα: φοβούνται, λυπούνται, χαίρονται, γελάνε – 598, 602-603: τρώνε και πίνουν – 604-605: παίζουν μουσική και τραγουδούν, διασκεδάζουν – 610-612: κοιμούνται → οι θεοί έχουν ανθρώπινη μορφή, ανθρώπινα αισθήματα, ανθρώπινη συμπεριφορά, ανθρώπινες συνήθειες, ανθρώπινη οργάνωση → ανθρωπομορφισμός της αρχαίας ελληνικής θρησκείας)

**13. Ποιες ομοιότητες και διαφορές προκύπτουν από τη σύγκριση ανάμεσα στο συμπόσιο των θεών και την συνέλευση των Αχαιών;** (βλ. και Ερώτηση 3 σχολ. εγχ. σ. 45 / ομοιότητες: α) θέμα: η τιμή, β) σκηνές: ικεσία – φιλονικία, γ) πρόσωπα: Αγαμέμνονας-Χρύσης και Αγαμέμνονας-Αχιλλέας – Δίας-Θέτιδα και Δίας-Ήρα, γ) ύφος λόγων: ικετευτικό – εριστικό, υβριστικό, δ) συμφιλιωτικοί ρόλοι: Νέστορας-Ήφαιστος – διαφορές: α) θνητοί-θεοί, β) άρνηση Αγαμέμνονα στον Χρύση-συγκατάθεση Δία στη Θέτιδα, γ) διαφορετική κατάληξη: θυμός-συμπόσιο – ανθρωπομορφισμός των θεών / οι αρχαίοι Έλληνες έπλασαν τους θεούς καθ’ ομοίωσίν τους – η σκηνή φιλονικίας Δία-Ήρας συμβάλλει επίσης στην πλοκή του μύθου: η ανυποχώρητη στάση του πατέρα των θεών δείχνει ότι θα τηρήσει την υπόσχεσή του στη Θέτιδα και θα δικαιωθεί ο Αχιλλέας)

**14. Ποιους αφηγηματικούς τρόπους χρησιμοποιεί ο ποιητής;** (α) 3ο πρόσωπη αφήγηση → εξέλιξη πλοκής / προώθηση του μύθου – β) διάλογος και ευθύς λόγος → 1) αποκαλύπτουν σκέψεις, κίνητρα, συναισθήματα των προσώπων, ώστε να κατανοούμε καλύτερα το ήθος τους, 2) προσδίδουν αμεσότητα, φυσικότητα – γ) περιγραφή / εικόνες → ζωντάνια, παραστατικότητα – ο συνδυασμός τους προσδίδει ποικιλία, θεατρικότητα → αμείωτο το ενδιαφέρον των ακροατών → αφηγηματική τέχνη ποιητή)

### Εργασίες:

1) Ποια υπόσχεση έδωσε ο Δίας στη Θέτιδα και με ποιον τρόπο την καθησύχασε ότι η υπόσχεσή

του θα πραγματοποιηθεί οπωσδήποτε; (σχολ. εγχ. σ. 45)

2) Τι σημαίνει *τιμή* για τον ομηρικό ήρωα;

3) Γιατί χρειάζεται η σκηνή της ικεσίας της Θέτιδας και της συγκατάθεσης του Δία; Ποιο σκοπό του έργου εξυπηρετεί;

4) Να αναφέρετε 5 σημεία της ενότητας που δείχνουν τον ανθρωπομορφισμό των θεών.

5) Ερώτηση 4 σχολ. εγχ. σ. 45

6) Ερώτηση 5 σχολ. εγχ. σ. 45

7) Ερώτηση 6 σχολ. εγχ. σ. 45

8) Κάποια/ες από τις ερωτήσεις της επεξεργασίας που δεν απαντήθηκαν κατά την παράδοση του μαθήματος